Engleski pointer
<s>Engleski pointer () je rasa lovačkog psa.</s><s>Jedan je od nekoliko vrsta pointera.</s><s>Najčešće se koristi za pronalaženje divljači.</s>

<s>Zajedno sa retriverima i španijelima, pointeri čine jednu veću grupu rasa lovačkih pasa koja se u Britaniji zove gandog ().</s><s>Naziv pointer potiče od engleskog glagola to point — „pokazati”, rase ovog tipa i čine kada pronađu lovinu.</s><s>Ovako psi pokazuju lovcu mesto gde se lovina nalazi i da je postavi u svoj puškomet.</s><s>Veoma je bitno da ove rase ne uplaše lovinu, odnosno da prilikom pronalaska lovine stoje mirno i njuškom pokazuju na plijen (za razliku od španijela koji istu kada nađu, automatski i „dignu” — mnogi profinjeni lovci sa pointerima smatraju lov sa španijelima „ribolovom sa dinamitom”).</s><s>Kod ovih rasa lovački instinkt se mora pokazati već u drugom mesecu života, a onda se stavlja akcenat na treniranje mirnoće prilikom „pointiranja”.</s>

<s>Pointerske rase su se prvobitno koristile od strane lovaca koji su svoju lovinu hvatali mrežama.</s><s>Pas bi se zaledio ili postavio u sebi svojstven položaj (ovako je engleski glagol to set — „staviti”, „postaviti”, dao svim seterima ime), koji je dozvoljavao lovcu da baci mrežu preko lovine.</s>

<s>Kada je u pitanju eksterijer, pointerske rase dolaze u svim mogućim varijetetima krzna, od kratkodlakih pointera, preko oštrodlakih rasa do svilenkastih setera.</s>

<s>Spoljašnjost 
Mogu biti crno-bele boje, narandžasto-bele, a ni jednobojni beli ili trobojni nisu retkost.</s>

<s>Temperament 
Vrlo su živahni i izdržljivi psi, pa im je potrebno dosta slobode i kretanja; sa decom i ostalim psima vrlo su miroljubivi i prijatni.</s><s>Nivo agresivnosti im je toliko nizak da skoro pa i ne postoji.</s>

<s>Zdravlje 
Imaju nešto osetljiviju kožu od drugih ptičara, pa ih je potrebno češće čistiti od kožnih parazita.</s>

<s>Istorija</s>

<s>Karakteristike rase 
Njuška i rub očiju su crni, a kod pasa limunske boje i kod belih pasa su svetliji.</s><s>Srednje duge uši postavljene su prilično visoko, tesno priljubljene uz glavu i na donjem delu šiljaste.</s><s>Rep je srednje dužine, postavljen ravno u visini leđne linije.</s><s>Dlaka je kratka, glatka i sjajna.</s><s>Boje: limunska, bela, narandžasto-bela, jetreno-bela i crno-bela.</s><s>Može biti i jednobojan.</s><s>Doživi 10 do 12 godina starosti.</s>

<s>Englezi su oplemenili starog španskog goniča.</s><s>Pointeru je specijalnost traženje, praćenje i ukazivanje.</s><s>Kada stoji visoko diže glavu i intenzivno prikuplja miris.</s><s>Traži izuzetno brzo po velikom prostoru i jako se udaljuje od lovca.</s><s>Kada se postavi na specifičan način stvara jedinstvenu sliku — čini se kao bela tačka u polju ( — „tačka”), po čemu je i dobio ime.</s>

<s>Spoljašnje veze</s>

<s>Prezentacija pointera</s>

<s>Ptičari
Psi sedme FCI grupe</s>

